
КАНДИДАТСТВАЩА 
ОРГАНИЗАЦИЯ ИЛИ 
ИНДИВИДУАЛЕН АРТИСТ
	ЗАГЛАВИЕ 
НА ПРОЕКТА
	
РЕЗЮМЕ НА ПРОЕКТА


	1. Заявление № 08-00-10215/10.06.2020 г. Йорданка Василева – председател на  УН към ОДК – Бургас
	Проект „Пиша, обичам, играя“
	
· Създаване на Група по театър и Клуб по творческо писане;
· Издаване на сборник с детска екопиеса с автор Атанасия Петрова и стихове на ученици;
· Представления в гр. Бургас, гр. Поморие и гр. Карнобат;
· Концерти и участия в събития на ученици.


	1. Заявление № 08-00- 10227/15.06.2020 г. НЧ „Любен Каравелов 1940“ Бургас
	Проект „НИЕ, ЧИТАЛИЩЕТО“
	Проектът представя поредица от артистични акции в градска среда, посветени на 80-годишнината на Народно читалище „Любен Каравелов 1940“. В рамките на 5 дни, под формата на малък местен фестивал, ще бъдат реализирани 5 артистични изяви, представени в градската среда на ж.к. „Възраждане”, Бургас. Акциите ще представят дейността на НЧ „Любен Каравелов 1940“ по нетрадиционен начин, чрез средствата на съвременните изкуства. В тях ще се включат 70 участници от школите по изкуства към читалището, на възраст от 4 до 77 години и бургаски артисти – художници, музиканти, певци и танцьори. Домакинството с открита сцена на проекта предоставя Кооперативен пазар „Краснодар” – партньор на проекта. На фона на пъстрия есенен пазар – сред плодовете на човешкия труд, пред сергиите с риба и морски деликатеси, на улицата, под балконите, в естествената среда на района, чрез нетрадиционни творчески изяви ще бъде издигнато делничното в празник.
Целта на проекта е да популяризира дейността на читалището като осъвремени неговата творческа дейност и даде възможност за широк достъп на различни публики. Режисьор на сценичните изяви и акции в градска среда ще бъде Петя Стойкова – хореограф, режисьор и постановчик. В 5-те последователни дни на проекта ще бъдат представени следните артистични предизвикателства: 1. ФОЛКЛОРЕН ФЛАШМОБ „Тракийче пее на пазара”; 2. НЕОЧАКВАНА СЕРЕНАДА „Кой пее под балкона!?” – концерт на Вокален ансамбъл „Морски бриз” (дамски състав от третата възраст) в подблоковото пространство пред читалището; 3. ИНСТАЛАЦИЯ „Поезия край рибните сергии” – представяне на инсталацията, създадена преди това в творческото ателие по проекта, в съчетание с поетично четене на децата от Литературно студио „Митични птици” и Театрална формация „Усмивка”; 4. АКЦИЯ „С английски език на кръстопът” – Неочаквани интервюта на английски с минувачите в района на читалището ще проведат децата от Школата по Английски език; 5. ЗОНА ЗА ИЗКУСТВА И КОНЦЕРТ „Ръце върху клавишите” – Пространството пред читалището ще бъде трансформирано в удобна зона за зрители. Участниците в школата по пиано и Танцова школа „Дюн” ще представят свои изпълнения. Предвидена е и ЧАЙ-ЧИТАЛНЯ пред читалището. 

	1. Заявление № 08-00- 10366/14.07.2020 г. Симеон Димитров Иванов – режисьор, индивидуален артист
	Проект „Небесна рана или Бягството“ – театрален спектакъл
	Създаване на театрална постановка по авторската пиеса „Небесна рана или Бягството” на режисьора и драматург Симеон Димитров.
Представлението ще се изгради върху богатата чувствителност и мъдрост на голямата поетеса Емили Дикинсън. В постановката ще участват две професионални актриси на свободна практика, режисьор, хореограф и сценограф – костюмограф.
Пиесата ще разкрие блестящото слово на поезията на Емили Дикинсън и високото ниво на философското й съдържание.
Хореографията и Костюмографията на спектакъла ще бъдат важни акценти в съвременния прочит на постановката. Пластиката ще бъде изградена върху концепцията за двойствеността. Оригиналният движенчески език ще стане съществена част от изказа на представлението. Костюмографията ще изгради оригинално решение за използване на обемен костюм с конструкции.
Спектакълът ще бъде представен в 2 премиерни представления, осъществени в основното пространство на Център за сценични изкуства „АРТЕМ”, Бургас – алтернативно театрално и културно пространство, издържащо се от артистична дейност.
Целта на проекта е да допринесе за развитието на независимата театрална сцена в Бургас и да постави началото на Камерен театър в града.

	1. Заявление № 08-00- 10367/14.07.2020 г. Нина Атанасова Вангелова – индивидуален артист
	Проект „Магическият свят на любовта“ – съвременен мултимедиен музикален концерт
	„Магическият свят на любовта” е съвременен мултимедиен музикален концерт, който ще бъде представен на открито, на сцена изградена в езерото до „Стената на приказките”, в Морската градина в Бургас. Главният изпълнител е Нина Вангелова. Песните в него са авторски и са фокусирани към любовта. Придружени са от мултимедия, балерина, звук и светлина, които са синхронизирани с музиката и представляват неразделна част от представлението.

	1. Заявление № 08-00- 10369/15.07.2020 г. Надя Герасимова Пеовска 
	Проект 
Дни на изкуствата - Живопис, Мода и Анимация в една седмица
	Проектът има за цел да представи четири значими Бургаски творци в четири последователни дни. Това са творци, които са оставили следа в културния живот на града, но не са застъпени в училищното образование по Изобразително изкуство. Утвърдени имена на автори, които вече не са сред нас, но техните творби продължават да вълнуват - Георги Баев, Стоян Цанев, Руси Стоянов и Димитър Тончев. Децата ще бъдат запознати с тяхното творчество под формата на снимков материал, видео презентация и др. Тяхната задача ще бъде да създадат творби, вдъхновени от всеки един. Успоредно с това ще се проведе и Ателие „Мода“, където участниците ще могат да създават свои дизайнерски модели без шиене, а само с прегъване и забождане на плата - изграждане на форми и обеми, които да се превърнат в модел - ателието има за цел да накара децата да включат своето въображение и усет за форма, цвят и перспектива и да отключи в тях творчески импулси за последващи творения. Последният ден е посветен на кадровата анимация, където участниците ще създават своя собствена анимация по зададена тема с помощта на приложение на мобилните си устройства. Проектът ще завърши със заключителна изложба и представяне на създадените произведения и прожектиране на анимациите.

	1. Заявление № 08-00- 10371/15.07.2020 г. Христо Симеонов Костадинов
	Проект "СБОРЕН ПУНКТ“
комедия на Душан Ковачевич

	Театралната формация към Народно читалище Пробуда - 1880 г Бургас обединява над 30 любители на възраст от 18 до 65 години с различни професии и социален статус. Това е истинско предизвикателство пред всеки художествен ръководител и режисьор. Вторият не по- малко важен акцент е наличието на голям потенциал и при останалите самодейни формации на читалището - танцьори, инструменталисти, певци. Тази палитра от аматьори - творци, които работят целенасочено целогодишно дава възможност да се направи постановка включващата различните интереси обединени от изкуството. Изборът на комедията „Сборен пункт“ не е случаен. Той е продиктуван от възможността да се включат в един спектакъл богатството на различните формации, възрасти и социални групи. Така най- пълно пред публиката се представя огромната фамилия на читалището, продължавайки една вековна традиция, която през 2020 година отбелязва 140 години от създаването си. Самата драматургия е изключително актуална и близка до характера и психологията на българина. Балканският манталитет предполага разнообразие от образи- ярки и незабравими, с които ще се запознае публиката. След двете представления през февруари и март 2020 година, независимо от периода на карантина, девет нови заявления за участие в театралната трупа бяха одобрени и вече репетират в предстоящите спектакли. През следващите месеци, когато ще започне активния репетиционен процес участниците ще бъдат не просто актьори, а творци, чиито предложения и идеи ще оживеят на бургаска сцена.

	1. Заявление № 08-00- 10372/15.07.2020 г. Милена Радославова Добрева
	Проект
„Ретроспективно пътуване в хоровото изкуство“ представя Концерт-спектакълът „Вселена от гласове“
	Концерт-спектакълът „Вселена от гласове“ ще представи пред публиката образователно-развлекателен продукт, като основното изразно средство ще бъде хоровата музика. Той има за цел да покаже възникването и развитието на хоровото изкуство в град Бургас, както и да представи пред аудиторията приемствениците и наследниците на богатата хорова палитра. В програмата са включени произведения от разнообразни епохи и стилове на музикалното изкуство - църковни песнопения, известни произведения от творчеството на класическите български и чуждестранни композитори и творби на представители от новото поколение композитори, фолклорни обработки, филмова музика, българска поп и рок музика. Особено внимание е обърнато върху традиционния фолклор, от една страна заради уникалността от многогласие и хармония, които позволяват да се разгърне потенциалът на хоровото звучене и от друга заради неразрушимата връзка с националната ни история и наследството, което с този спектакъл се стремим да докосне все повече хора и да предаваме напред. Част от произведенията са със съвременна обработка, като по този начин се достига и до по-младата аудитория. Проектът „Ретроспективно пътуване в хоровото изкуство“ ще насочи по интересен начин погледа върху делото на хоровите състави в Бургас и тяхната значимост в изграждането на културното наследство на града. Философията на проекта се гради върху убеждението, че прогресът на едно общество е невъзможен без приемственост и надграждане на духовни ценности. Идеята е да се даде по-голяма достъпност до широката публика на елитарното хорово изкуство. Затова, подготвените мултимедийни продукти са с образователна насоченост. Планирано е концерт- спектакълът да се заснема от професионалисти и след това да се излъчи в телевизионния ефир. Така ще се разшири обхвата на публиката.

	1. Заявление № 08-00- 10373/15.07.2020 г. Боряна Благовестова Благоева 
	Проект
[bookmark: bookmark0]„360"
[bookmark: bookmark1]„(Разходка на живота)"

	Виктория (Дебора Жечева), е нормално момиче на 11 години, което в следствие на епидемията — губи обичаният си баща и с майка й решават да се преместят на по-безопасно място. Така те попадат в спокоен, краен квартал на град Бургас, където епидемичните мерки се спазват стриктно и шанса да се заразят е по-малък. Кварталът е красив, спокоен и с много приятни съседи, но младата Виктория изобщо не се интересува от това. Започва да се бунтува срещу живота и мисли, че това, което й се случва не е нито правилно, нито честно. Съседското дете, Михаил (Бори Енев), решава, че ще опита да й помогне, но в следствие на нейното бунтарско поведение срещу живота, полицията и цялата заобикаляща ги среда, децата се озовават между чука и наковалнята. В епицентъра на проблемите и на една крачка от престъпният живот.
Михаил е изправен пред кръстопът и не знае накъде да поеме. Това, може би, ще бъде най- важното решение в живота му, което ще предначертае цялото му бъдеще. Виктория, с нейното поведение, се налага да узрее по-рано от очакваното и да се примири, че не животът ни отнема близките, а ние с нашите решения. Трудно, но успява да приеме, че животът е нещо, на което трябва да се радваме и да го ценим наравно с добрите и лошите неща, които ни се случват. Лошото е, че начина, по който го приема се оказва пагубен за младото момиче. Тази загуба и стрес, които изживява Михаил, в опита си да помогне на едно объркано дете в беда го белязват за цял живот и така той предава натрупаната през това време мъдрост на своите деца, а те на техните. В един безкраен кръговрат.
Историята за младото момиче, което е разбирало живота по свой собствен начин се превръща в емблематичен пример за нещата, които не бива да правим, ако искаме да сме щастливи и добре.

	1. Заявление № 08-00- 10374/15.07.2020 г. Мартина Борисова Табакова
	Проект
"Световните хитове"
за солисти и камерна формация
	Проект на Мартина Табакова за концерт със световноизвестни песни и мелодии, аранжирани за солисти и камерен струнен състав. Той промотира и наскоро създаден културен продукт - аудио CD "Great Love Duets". Концертът е предвиден да се осъществи в уникалното пространство - Амфитеатъра на о-в "Света Анастасия" и да бъде излъчен "на живо" (live streaming) в интернет.


	1. Заявление № 08-00- 10379/15.07.2020 г. Нели Павлова Маринова
	Проект
„МУЗИКАЛНИТЕ ПАРКОВЕ В БУРГАС“
“TRIO CUATRO 3/4
	Общуването е една от най-висшите форми на живот и изключителна необходимост за хората. Сред декора от дървета силата на изкуството подхранва безпределно въображението. Парковете на Бургас са прекрасно място, което позволява от дистанция да се наслаждаваш на изкуството, без усещане за страх от близък контакт. Петте концерта на открито ще бъдат чудесна възможност за малки и големи да прекарат заедно известно време наслаждавайки се на различни музикални жанрове - класическа музика и евъргрийни. Те са и възможност да се популяризират различни места в Бургас.

	1. Заявление № 08-00- 10380/15.07.2020 г. Йоанна Димитрова Арнаудова
	Проект
ПОПАРТ ИЗЛОЖБА С ПОРТРЕТИ НА
БУРГАСКИ КУЛТУРНИ ДЕЙЦИ НА ЙОАННА ДИМИТРОВА
АРНАУДОВА-НАЙДЕНОВА

	Идеята ми е да се направи попарт изложба с дигитални илюстрации на бургаски личности, които са подпомогнали за развитието и популяризирането на града ни в сферата на изкуството и културата. Илюстрациите ще имат фрагменти от творчеството, артистичността или индивидуалността на бургазлията. Ще бъдат изобразени, но някои от тях са: Апостол Карамитев, Петя Дубарова, Христо Фотев, Георги Баев, Георги Калоянчев, Недялко Йорданов, Тончо Русев, Руси Стоянов, Пенка Седларска, Мария Луиза Досева, Мария Ди Жени Патева, Тони Димитрова, Пламен Ставрев, Хиндо Касимов, Райна Кабаиванска и Руси Стоянов. Илюстрациите ще бъдат принтирани на PVC и изложени в началото на месец декември в зала „Георги Баев” на Морското казино, гр. Бургас. Като непосредствено преди празника на града ще се направи официална изложба. Проектът има за цел да Обогати културното разнообразие в града и да представи по един интересен, свеж и разчупен начин знаменити личности от Бургас, които са помогнали значително за културното му развитие. Очакваните резултати от реализацията са да се насочи вниманието към личности които са подпомогнали на културното развитие на града и да вдъхновим младите таланти да се развиват и обогатяват културната среда на нашият красив град Бургас. Надявам се проектът да бъде одобрен и да се превърне в традиция и да се изрисуват много други личности, които няма да имам възможност да представя този път. Защото хората допринесли за артистичността на града ни, не се броят на пръстите ма ръцете и краката ни.


	1.  Заявление № 08-00- 10382/15.07.2020 г. Милена Стефанова Великова
	Проект
“Седемте чудеса на България”
на Сдружение с нестопанска цел в обществена полза
“Алтернативен свят Оренда”
	Проект “Седемте чудеса на България” е пресечна точка на българската традиция и модерното изкуство. Представен чрез съвременна режисура, дигитална сценография и електронна музика той е актуален и интересен за съвременното поколение. Професионални певци, инструменталисти и танцьори представят седемте фолклорни области на България - Северняшка, Шопска, Пиринска, Родопска, Тракийска, Странджанска, Добруджанска, всяка от които се отличава с особености по отношение на инструменталния, песенния и танцовия фолклор. Дигитална сценография с характерни визуални елементи от седемте фолклорни области ще допълни представянето. Започващ автентично, пърформансът се разгръща към съвременното звучене и завършва със специално създадена обща песен, колаборация между автентичния български фолклор и модерния електронен звук.


	1. Заявление № 08-00- 10383/15.07.2020 г. Вероника Миткова Петрова
	Проект
“Роден под щастлива звезда”
на Фондация за изкуства и култура “Пространства”
	Проект “Роден под щастлива звезда” е интерактивна творческа програма за деца между 5 и 12 години, която включва куклено представление с авторска музика, изпълнена на живо, творчески работилници за децата и съпътстваща спектакъла изложба – фоторазказ. Творческият екип на проекта включва Маргарита Петрова - актриса и драматург, Здравка Кантарева - художник и сценограф, Милена Великова - музикант, композитор и педагог, Сиана Атанасова — музикант, композитор и Спасияна Сергиева - фотограф, документалист. Представлението "Роден под щастлива звезда" е първото от трилогията „Приключения с кораб”, създадена от творческия екип на проекта по текстове на финландската писателка Туве Янсон. Авторската драматургия ползваща за основа творчеството и героите на Туве Янсон, разказва история за предизвикателствата да преодолееш страховете си, за смелостта да последваш сърцето си и великата сила на приятелството. Замислено като пътуващо представление с музика на живо, то дава нов смисъл и преживяване на нестандартни и неочаквани за театрален спектакъл пространства.

